CrimethInc.

Elämän ja selviytymisen välillä on ero

Haettu 4.3.2013 osoitteesta: http://takku.net/article.php/20110403213315127

Alkuperäinen teksti: CrimethInc. Ex-workers’ collective – There is a difference between Life and Survival.

Mitä tahansa lääketiede meille väittääkin niin elämän ja selviytymisen välillä on ero. Elossa olo on muutakin kuin sydämentykytyksen ja aivotoiminnan omaamista. Eläminen, todella eläminen, on jollain tavoin hienovaraisempaa ja huikeampaa. Heidän instrumenttinsa mittaavat verenpainetta ja ruumiinlämpöä mutta jättävät riemun, intohimon, rakkauden, kaiken sen minkä tekee elämästä merkityksellistä huomioimatta. Jotta voimme tehdä elämistämme taas merkityksellisiä meidän täytyy määritellä elämä uudelleen. Meidän tulee hylätä heidän kliiniset määritelmänsä ja korvata ne sellaisilla jotka kuvaavat todellisia tunteitamme.

Nykyisellään, kuinka paljon elämissämme on elämää? Kuinka usein heräämme aamuisin tuntien itsemme aidosti vapaiksi, pakahtuen riemusta ollessamme elossa, odottaen hengästyneenä alkavan päivän tuomia uusia kokemuksia? Kuinka monena iltana käymme maaten tuntien itsemme tyydyttyneiksi ja muistellen kuluneen päivän tapahtumia tyytyväisyyttä tuntien? Useimmilla meistä on tunne, että kaikki on jo päätetty meiltä kysymättä. Aivan kuin elämä ei olisikaan luovaa toimintaa vaan jotain joka tapahtuu meille. Se ei ole elämää. Se on pelkkää selviytymistä – ei-kuolleena oloa. Meillä on haudankaivajia mutta heidän palveluitaan tuskin tarvitaan. Meillä on asuntolainoja mutta vietämme suurimman osan ajastamme toimistoissa ja peliluolissa, ostoskeskuksissa, televisioiden ja tietokoneiden edessä. Tottakai riskit ja muutokset kauhistuttavat nukkumalähiöiden kotirouvia ja pikkupomoja. He eivät kykene kuvittelemaan mitään arvokkaampaa kuin fyysinen turvallisuus. Heidän sydämensä saattavat hakata mutta he eivät enää usko unelmiinsa saati tavoittele niitä.

Mutta juuri näin vallankumous alkaa: muutamat meistä alkavat juosta unelmiemme perässä, rikkoa totuttuja kaavoja, syleillä sitä mitä rakastamme (ja oppien samalla tuntemaan mitä vihaamme), unelmoimaan, kyseenalaistamaan, toimimaan rutiinien ja tavanomaisen rajojen ulkopuolella. Muut huomaavat meidät, huomaavat kuinka uhä useampi uskaltaa olla entistä luovempi, entistä seikkailunhaluisempi, avokätisempi ja kunnianhimoisempi kuin mitä he luulivat mahdolliseksi ja liittyvät meihin. Kun riittävän suuri osa väestä omaksuu tämän uuden tavan elää, saavutetaan kriittinen massa jonka seurauksena itse yhteiskunta alkaa muuttua. Siitä hetkestä lähtien maailma alkaa muuttaa muotoaan. Pelottava ja luotaantyöntävä paikka muuntautuu paikaksi joka on kypsä uusille mahdollisuuksille, ja jossa elämämme ovat omissa käsissämme, jossa unelmat voivat toteutua.

Joten tee elämälläsi mitä ikinä haluat! Jotta varmistat, että saat mitä haluat sinun tulee ensin miettiä tarkkaan mitä se todella on ja kuinka lähdet tavoittelemaan sitä. Analysoi maailmaa ympärilläsi jotta tunnistat ketkä ja mitkä voimat toimivat halujasi vastaan ja mitkä ovat puolellasi... ja kuinka voit tehdä kanssamme yhteistyötä. Olemme täällä elämässä elämiämme täysillä odottaen, että liftaat Euroopan poikki, järjestät poliittisia mielenilmauksia ammattikouluissa, kirjoitat kauniita kirjeitä Kathmandun auringonlaskussa. Päätimme rakastelumme vain minuuttia ennen kuin astuit lounastauollasi samaiseen yhtiöpääkonttorin vessaan. Elämä odottaa sinua luonamme valloittamattomien vuorten huipuilla, nuotioiden ja palavien talojen savussa, rakastajien käsivarsilla jotka myllertävät koko elämäsi. Tule ja liity meihin!